# Haut et Fort

Haut et Fort (lit. ‘Alt i fort’; àrab: علي صوتك, ʿalī ṣawtak, lit. ‘Alça la veu!’) és un film francomarroquí del 2021 dirigit per Nabil Ayouch. Ha estat subtitulat al català.

## Sinopsi

L’Anas és un raper retirat que treballa en un centre cultural del Marroc, a Sidi Moumen, i encoratja els estudiants a alliberar-se del pes de les tradicions per a viure apassionadament i trobar en la cultura hip-hop un mitjà d'expressió nou. Així doncs, faran un concert per a fer públics l'excitació que senten envers la música. Amb tot, l'Anas toparà amb la resistència de les famílies musulmanes que sostenen que l'islam prohibeix a les noies jóvens de cantar i ballar.

## Repartiment

* Ismail Adouab com a Ismail
* Nouhaila Arif com a Nouhaila
* Samah Baricou com a Samah
* Abdelilah Basbousi com a Abdou
* Anas Basbousi com a Anas
* Soufiane Belali com a Soufiane
* Zineb Boujemaa com a Zineb
* Amina Kannan com a Amina
* Marwa Kniniche com a Marwa
* Maha Mennane com a Maha
* Meryem Nekkach com a Meryem
* Mehdi Razzouk com a Mehdi

## Producció

És el setè llargmetratge dirigit per Nabil Ayouch. Va ser guonat per ell mateix juntament amb Maryam Touzani i va ser produït per Ali n’ Productions. Està basat en fets reals i Ayouch es va inspirar en Entre les murs i Fame per a crear-lo. De fet, els actors comparteixen el nom dels personatges. Formen un repartiment coral i són intèrprets no professionals. El rodatge va tenir lloc a Les Étoiles, un centre cultural a Sidi Moumen fundat pel mateix Ayouch juntament amb Mahi Binebine el 2014.

## Distribució

Va ser presentat el 15 de juliol del 2021 al 74è Festival Internacional de Cinema de Canes. Va arribar a les sales de cinema marroquines el 3 de novembre del 2021 i a les franceses a través d'Ad Vitam el 10 de novembre del 2021. En canvi, a Itàlia va començar a distribuir-la Lucky Red el 23 de juny del 2022 i a Espanya, La Aventura Audiovisual el 21 de desembre del 2022.

## Recepció
### Crítica

Al lloc web francès AlloCiné va obtenir una puntuació mitjana dels crítics de 3,2/5. D'altra banda, a Rotten Tomatoes va ser aprovat pel 86 % i va ser valorat amb un 6,5/10. Per a acabar, a Metacritic les sensacions van ser generalment favorables amb 64/100 punts.
El crític Kaleem Aftab de Cineuropa va comparar la pel·lícula amb 8 Mile per ser «una obra d'avantguarda construïda a través de la música». També va elogiar la direcció de fotografia d'Amine Messadi i Virginie Surdej, i el final allunyat dels clixés del gènere. En canvi, Paula Arantzazu Ruiz de l'Ara va ressaltar-ne l'autenticitat i la qualitat d'esperançadora. A més, va veure en el personatge de l'Anas «la rèplica urbana i marroquina del Robin Williams d’El club dels poetes morts».

### Premis i nominacions

El juny del 2021, Haut et Fort va ser seleccionat com a candidat a la Palma d'Or del Festival de Canes. Es tracta del primer film marroquí nominat en 59 anys. En canvi, hi va rebre el Premi al Cinema Positiu. A més a més, va optar a representar el Marroc per a l'Oscar a la millor pel·lícula de parla no anglesa en la 94a edició dels premis, però al final no va ser el triat.

## Referències

* ↑ «Festival de Cannes : “Casablanca Beats” de Nabil Ayouch, en compétition officielle» (en francès). TelQuel, 03-06-2021. [Consulta: 6 gener 2023].
* ↑ «Haut et Fort». Goita què fan, ara!. [Consulta: 29 març 2023].
* ↑ «Haut et fort». Filmoteca de Catalunya. [Consulta: 6 gener 2023].
* ↑ «Casablanca Beats» (en anglès). Barbican. [Consulta: 6 gener 2023].
* 1 2 Soltane, Amira. «Nabil Ayouch au festival de Cannes pour dénoncer la société arabo-musulmane» (en francès). L'Expression, 05-06-2021. [Consulta: 7 gener 2023].
* ↑ Firdaous, Kawtar. «Cannes 2021. « Haut et fort » de Nabil Ayouch en lice pour la palme d’or» (en francès). L'Observateur, 03-06-2021. [Consulta: 7 gener 2023].
* ↑ «Moroccan slum kids film up for top prize at Cannes» (en anglès). The Arab Weekly, 12-06-2021. [Consulta: 6 gener 2023].
* ↑ «Maroc: Nabil Ayouch - Dans mon cinéma, on trouve des engagements pour des causes qui me semblent justes» (en francès). allAfrica.com, 06-06-2021. [Consulta: 7 gener 2023].
* ↑ «Casablanca Beats» (en anglès). Arab Film Fest Collab 2022. [Consulta: 6 gener 2023].
* ↑ Croll, Ben. «‘Casablanca Beats' Film Review: World Cinema Hip-Hop Musical Is a Blitz of Movement and Music» (en anglès). TheWrap, 15-09-2022. [Consulta: 6 gener 2023].
* 1 2 «La Tunisie et l'Afrique en force au Festival de Cannes» (en francès). Réalités, 03-07-2021. [Consulta: 6 gener 2023].
* ↑ Goodfellow, Melanie. «Wild Bunch boards Nabil Ayouch’s ‘Casablanca Beats', posts ‘Titane’, ‘Deception’ deals (exclusive)» (en anglès). Screen Daily, 07-06-2021. [Consulta: 6 gener 2023].
* ↑ «The Screenings Guide 2021» (en anglès). Festival Internacional de Cinema de Canes, 01-07-2021. [Consulta: 7 gener 2023].
* ↑ «Haut et fort (Release Info)» (en anglès). IMDB. [Consulta: 7 gener 2023].
* ↑ «Casablanca Beats, il trailer italiano del film [HD]» (en italià). MYmovies.it, 15-06-2022. [Consulta: 7 gener 2023].
* ↑ «Dilo alto y fuerte» (en castellà). eCartelera. [Consulta: 7 gener 2023].
* ↑ «Haut et Fort» (en francès). AlloCiné. [Consulta: 6 gener 2023].
* ↑ «Casablanca Beats» (en anglès). Rotten Tomatoes. [Consulta: 6 gener 2023].
* ↑ «Casablanca Beats Reviews» (en anglès). Metacritic. [Consulta: 6 gener 2023].
* ↑ Aftab, Kaleem. «CANES 2021: Nabil Ayouch signa un excel·lent relat, alhora una carta d'amor al hip-hop i una ullada a com la joventut marroquina de l'era digital desafia els punts de vista més ortodoxos». Cinebaix, 16-07-2021. [Consulta: 7 gener 2023].
* ↑ Arantzazu Ruiz, Paula. «'Dilo alto y fuerte', el club Gen Z dels rapers marroquins». Ara, 22-12-2022. [Consulta: 7 gener 2023].
* ↑ Roxborough, Scott. «Sean Penn, Wes Anderson, Sean Baker, Ildikó Enyedi Join 2021 Cannes Lineup» (en anglès americà). The Hollywood Reporter, 03-06-2021. [Consulta: 6 gener 2023].
* ↑ «Cannes: Moroccan film in competition for 1st time in 59 yrs» (en anglès). Agenzia Nazionale Stampa Associate, 04-06-2021. [Consulta: 6 gener 2023].
* ↑ Firdaous, Kawtar. «« Haut et Fort ». Nabil Ayouch primé au Festival de Cannes 2021» (en francès). L'Observateur, 20-07-2021. [Consulta: 6 gener 2023].
* ↑ «Preselection of the Oscars 2022 (Best International Film): Morocco represented by “Haut et Fort” by Nabil Ayouch» (en anglès). Morocco Latest News, 07-09-2021. Arxivat de l'original el 3 juliol 2022. [Consulta: 6 gener 2023].

## Enllaços externs

* Haut et Fort a Goita què fan, ara!